5 wenke vir 'n behoorlike nagrus
JY LEES NOU 5 wenke vir 'n behoorlike nagrus
Jy rol rond, kan maar net nie aan die slaap raak nie. Doodmoeg, maar die honderde gedagtes wat deur jou kop maal, jaag Klaasvakie weg.
1. BÊRE JOU WEKKER
Jy rol rond en kyk hoe die wekker se wyser stadig oggend toe aankruie. Dit vererger jou stres wat slaap nog moeiliker maak. Sit dit weg!
Skryf 5 minute voor slaaptyd puntsgewys alles neer wat jy die volgende paar dae moet doen. Proefpersone het daarna 9 minute gouer aan die slaap geraak as die kontrolegroep wat take moes neerskryf wat hulle reeds voltooi het, volgens 'n studie in die Journal of Experimental Psychology.
3. KOEL, DONKER KAMER
Jou liggaamstemperatuur reguleer jou liggaamsklok, wat onder meer slaap beheer. Raak jy aan die slaap, daal dit effens. Sommige kenners reken 'n laer liggaamstemperatuur help jou beter slaap. Sowat 15-20 0C is die mees slaapvriendelike slaapkamertemperatuur.
4. SKOOT YSWATER
As jy slaaptyd angstig en ontsteld is, druk jou gesig 30 sekondes lank in 'n bak met yskoue water. Dis 'n sneller vir 'n onwillekeurige respons by soogdiere bekend as die duikrefleks (mammalian dive reflex), wat jou hartklop en bloeddruk verlaag. En jy voel kalmer.
Neem 'n warm stort 'n uur voor slaaptyd. As jy daarna in die koeler lug uitstap, daal jou liggaamstemperatuur vinnig en jou metabolisme raak ook sommer gouer stadiger, wat jou liggaam vir slaap voorberei. Maak dit deel van jou slaaptydroetine.